proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 9 de maio de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga) e se aproba a súa convocatoria para o ano 2017.
Consellería de Economía, Emprego e Industria — III. Outras disposicións — 06/06/2017

Advertidos erros na citada orde, na versión en castelán, publicada no Diario Oficial de Galicia número 96, do luns 22 de maio de 2017.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 19 de maio de 2017, da Secretaría Xeral de Cultura, pola que se inscribe a Fundación Orden del Camino de Santiago no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 06/06/2017

Feitos:
A Fundación Orden del Camino de Santiago presentou unha solicitude de inscrición no Rexistro de Entidades de Promoción do Camiño de Santiago o día 21 de abril de 2017.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febrero), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febrero, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto, regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 16 de maio de 2017 sobre a solicitude no que se constata que a Fundación Orden del Camino de Santiago persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
RESOLVO:
Que a Fundación Orden del Camino de Santiago quede inscrita no Rexistro de Entidades de Promoción do Camiño de Santiago co número 215.
Santiago de Compostela, 19 de maio de 2017
RESOLUCIÓN do 18 de maio de 2017 pola que se dá publicidade dos convenios de colaboración subscritos por esta axencia no primeiro cuadrimestre do ano 2017.
Axencia Galega de Infraestruturas — III. Outras disposicións — 05/06/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia Galega de Infraestruturas (AXI) no primeiro cuadrimestre do ano 2017, que se incorpora como anexo a esta resolución.
Santiago de Compostela, 18 de maio de 2017
RESOLUCIÓN do 16 de maio de 2017 pola que se dá publicidade das axudas concedidas ao abeiro da Orde do 26 de decembro de 2016 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2017.
Consellería do Medio Rural — III. Outras disposicións — 05/06/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, do programa e crédito orzamentario a que se imputen, da finalidade da subvención, do beneficiario e da cantidade concedida.
O financiamento destas axudas, cofinanciadas nun 7,50 % pola Administración xeral do Estado, nun 17,50 % pola Xunta de Galicia e nun 75 % polo Fondo Europeo Agrícola de Desenvolvemento Rural (Feader), efectuarase con cargo á aplicación orzamentaria 13.03.712B.772.0 dos orzamentos xerais da Comunidade Autónoma de Galicia, dotada cun crédito total de 2.975.000 euros, para o ano 2017.
Estas axudas encádranse dentro da medida 4.1 «Apoio aos investimentos nas explotacións agrícolas» do PDR de Galicia 2014-2020, que ten como prioridade ou finalidade:
a) Mellorar os resultados económicos das explotacións agrarias e facilitar a súa reestruturación e modernización, en particular co obxecto de incrementar a súa participación e orientación cara ao mercado, así como a diversificación agrícola.
b) Reducir as emisións dos gases efecto invernadoiro e de amoníaco procedentes da agricultura.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no Diario Oficial de Galicia as axudas concedidas (anexo I) e denegadas (anexo II) ao abeiro da Orde do 26 de decembro de 2016 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader), no marco do PDR de Galicia 2014-2020, convocatoria 2017 (DOG nº 1, do 2 de xaneiro).
Santiago de Compostela, 16 de maio de 2017
RESOLUCIÓN do 23 de maio de 2017, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no primeiro cuadrimestre do ano 2017.
Consellería do Mar — III. Outras disposicións — 05/06/2017

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Mar nos meses de xaneiro, febreiro, marzo e abril do ano 2017, que se incorpora como anexo a esta resolución.
Santiago de Compostela, 23 de maio de 2017
ORDE do 28 de abril de 2017 pola que se modifica o prazo de presentación das solicitudes previsto na Orde do 29 de marzo de 2017 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2017.
Consellería do Medio Rural — III. Outras disposicións — 02/05/2017

A Orde do 29 de marzo de 2017 pola que se convocan para o ano 2017 as axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, establece no artigo 4 que o prazo de presentación de solicitudes comezará o 1 de abril e rematará o 2 de maio, ambos incluídos.
E ante a petición de diferentes colectivos da necesidade de prolongar o dito prazo ao coincidir este cunhas datas de moita actividade nos labores agrícolas que ocupan os titulares das explotacións agrarias, feito que pode impedir que os solicitantes destas axudas poidan tramitar correctamente as oportunas solicitudes, polo que cómpre ampliar o dito prazo de solicitudes ata o 15 de maio, inclusive.
En consecuencia, de conformidade co previsto no artigo 30.1.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo 1. Ampliación do prazo de solicitude da axuda
Amplíase o prazo de presentación das solicitudes ata o día 15 de maio, incluído.
Disposición derradeira única. Entrada en vigor
Esta orde producirá efectos desde o mesmo día da súa publicación no
Diario Oficial de Galicia
.
Santiago de Compostela, 28 de abril de 2017
EXTRACTO da Orde do 6 de abril de 2017 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria (ED115A).
Consellería de Cultura, Educación e Ordenación Universitaria — III. Outras disposicións — 02/05/2017

BDNS (Identif.): 344034.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarios
1. As entidades locais de Galicia, excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral de Política Lingüística e que será a receptora da asignación económica.
Segundo.
Obxecto
O obxecto desta orde é convocar axudas, en réxime de concorrencia competitiva, destinadas a fomentar a prestación dun servizo lingüístico, mediante a súa creación ou o mantemento ou reforzamento dos existentes, ou a promover a planificación e o desenvolvemento de programas de dinamización da lingua galega en concellos ou en agrupamentos de concellos con poboación igual ou superior aos 3.000 habitantes.
Terceiro.
Bases reguladoras
Orde do 6 de abril de 2017 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria (ED115A).
Publicadas no
Diario Oficial de Galicia
.
Cuarto.
Contía
Importe total da convocatoria: 245.000 euros.
Quinto.
Prazo de presentación de solicitudes
Un mes contado desde o día seguinte ao da publicación da Orde do 6 de abril de 2016 no
Diario Oficial de Galicia
.
Santiago de Compostela, 6 de abril de 2017
RESOLUCIÓN do 19 de maio de 2017, da Secretaría Xeral Técnica da Consellería de Política Social, pola que se dá publicidade dos convenios de colaboración subscritos por esta consellería no primeiro cuadrimestre do ano 2017.
Consellería de Política Social — III. Outras disposicións — 05/06/2017

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Dar publicidade á relación de convenios de colaboración subscritos pola Consellería de Política Social durante o primeiro cuadrimestre do ano 2017, que se incorpora como anexo a esta resolución.
Santiago de Compostela, 19 de maio de 2017
CORRECCIÓN DE ERROS. Orde do 26 de xaneiro de 2017 pola que se establecen as bases reguladoras das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2017.
Consellería de Economía, Emprego e Industria — III. Outras disposicións — 05/06/2017

Advertidos erros na dita orde, publicada no Diario Oficial de Galicia número 33, do 16 de febreiro de 2017, cómpre efectuar as oportunas correccións:
Na páxina 7.690, nos parágrafos 3 e 4 do apartado 1 do artigo 4, onde di:
«– Programa II: aplicación 09.40.324C.470.0, financiada con fondos finalistas do Estado por tratarse de accións elixibles de acordo co Plan anual de política de emprego (PAPE).
– Programa III: aplicación 09.40.324C.470.0, financiada con fondos finalistas do Estado por tratarse de accións elixibles de acordo co Plan anual de política de emprego (PAPE).»,
Debe dicir:
«– Programa II: aplicación 09.40.324C.470.1, financiada con fondos finalistas do Estado por tratarse de accións elixibles de acordo co Plan anual de política de emprego (PAPE).
– Programa III: aplicación 09.40.324C.470.2, financiada con fondos finalistas do Estado por tratarse de accións elixibles de acordo co Plan anual de política de emprego (PAPE)».
E na páxina 7.743, nos parágrafos 3 e 4 do artigo 54, onde di:
«Programa II: 900.000 € (09.40.324C.470.0)
Programa III: 70.000 € (09.40.324C.470.0)»,
Debe dicir:
«Programa II: 900.000 € (09.40.324C.470.1)
Programa III: 70.000 € (09.40.324C.470.2)».
RESOLUCIÓN do 15 de maio de 2017, da Dirección Xeral de Patrimonio Natural, pola que se dá publicidade dos beneficiarios das axudas concedidas ao abeiro da Orde do 29 de xullo de 2016 pola que se establecen as bases reguladoras das axudas para a prevención dos danos que causan as especies de fauna silvestre e se convocan para o ano 2016 (código de procedemento MT809D).
Consellería de Medio Ambiente e Ordenación do Territorio — III. Outras disposicións — 05/06/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 16 da Orde da Consellería de Medio Ambiente e Ordenación do Territorio do 29 de xullo de 2016 (DOG núm. 152, do 11 de agosto) pola que se establecen as bases reguladoras das axudas para a prevención dos danos que causan as especies de fauna silvestre e se convocan para o ano 2016 (código de procedemento MT809D),
RESOLVO:
Dar publicidade á relación de beneficiarios das axudas concedidas pola Consellería de Medio Ambiente e Ordenación do Territorio ao abeiro da referida orde que figuran como anexo á presente resolución.
Santiago de Compostela, 15 de maio de 2017
a) Norma reguladora da convocatoria: Orde do 29 de xullo de 2016 pola que se establecen as bases reguladoras das axudas para a prevención dos danos que causan as especies de fauna silvestre e se convocan para o ano 2016 (código de procedemento MT809D).
b) Aplicación orzamentaria: 07.04.541.B.770.1.
c) Crédito orzamentario: 400.000 €.
d) Finalidade: fomentar a aplicación de medidas de protección fronte aos ataques de especies de fauna silvestre (xabaril, lobo, oso e outras especies), incentivándose a adquisición de elementos preventivos dos danos que poidan ocasionar estas especies.
e) Destinatarios: persoas físicas ou xurídicas titulares de explotacións agrícolas e/ou gandeiras que figuren inscritas no Rexistro de Explotacións Agrarias de Galicia (Reaga) e/ou no Rexistro Xeral de Explotacións Gandeiras de Galicia.
f) Beneficiarios e importe concedido, incluíndo aos beneficiarios que renunciaron á subvención:
ORDE do 10 de abril de 2017 pola que se autoriza a apertura e funcionamento do centro privado de educación especial Aspaber, de Carballo (A Coruña).
Consellería de Cultura, Educación e Ordenación Universitaria — III. Outras disposicións — 02/05/2017

O representante da Asociación de Pais de Persoas con Discapacidade Intelectual de Bergantiños (Aspaber), solicita a apertura e funcionamento do centro privado de educación especial Aspaber, de Carballo.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
DISPOÑO:
Primeiro. Autorizar a apertura e funcionamento do centro privado de educación especial Aspaber, coa configuración que se sinala a seguir:
Denominación xenérica: centro privado de educación especial (CEEPR).
Denominación específica: Aspaber.
Código do centro: 15033071.
Domicilio: lugar da Brea.
Código postal: 15102.
Localidade: Carballo (San Xoán).
Concello: Carballo.
Provincia: A Coruña.
Titular: Asociación de Pais de Persoas con Discapacidade Intelectual de Bergantiños (Aspaber).
Ensinanzas que se autorizan: 1 unidade de educación especial.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de abril de 2017
RESOLUCIÓN do 19 de abril de 2017 pola que se dá publicidade a unha encomenda de xestión ao medio propio Fundación Pública Galega Centro Tecnolóxico de Supercomputación de Galicia, que se executará durante o exercicio 2017.
Consellería de Medio Ambiente e Ordenación do Territorio — III. Outras disposicións — 08/05/2017

1. Resolución do 19 de abril de 2017, da Consellería de Medio Ambiente e Ordenación do Territorio, pola que se encarga ao medio propio Fundación Pública Galega Centro Tecnolóxico de Supercomputación de Galicia (Cesga) o servizo de cálculo intensivo e comunicacións para o servizo de predición.
– Actividade: servizo de cálculo intensivo e de comunicacións para o servizo de predición de Galicia.
– Natureza e alcance da xestión encomendada: esta encomenda ten natureza intersubxectiva ao ter a Fundación Cesga a consideración de medio instrumental da Administración, de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico.
– Prazo de vixencia: desde o día seguinte ao da sinatura da resolución; a data máxima para a finalización dos traballos será o 31 de decembro de 2017 ou ata a total execución das unidades orzadas.
– Financiamento: tramítase con cargo aos orzamentos da Comunidade Autónoma de Galicia para o ano 2017; aplicación orzamentaria 07.02.541E.640.1.
Santiago de Compostela, 19 de abril de 2017
RESOLUCIÓN do 25 de abril de 2017, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 23 de decembro de 2014 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego (Diario Oficial de Galicia número 250, do 31 de decembro).
Consellería de Economía, Emprego e Industria — III. Outras disposicións — 08/05/2017

O artigo 8.10 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 23 de decembro de 2014, pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego (Diario Oficial de Galicia número 250, do 31 de decembro), con cargo ás aplicacións orzamentarias 11.03.322A.460.4 e 11.03.322A.481.1, código de proxecto 2015 00524, correspondente a fondos finalistas transferidos, e 11.03.322A.481.2, código de proxecto 2015 00525, correspondente a fondos procedentes do Fondo Social Europeo, a través do programa operativo de Galicia 2007-2013 CCI2007ES051PO004 cun cofinanciamento do 80 % correspondente ao Fondo Social Europeo e do 20 % correspondente á Xunta de Galicia.
Santiago de Compostela, 25 de abril de 2017
(Expedientes concedidos ordenados por aplicación orzamentaria e puntuación total)
CORRECCIÓN DE ERROS. Orde do 11 de abril de 2017, conxunta da Consellería de Cultura, Educación e Ordenación Universitaria e da Consellería de Economía, Emprego e Industria, pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do SUG, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 08/05/2017

Advertidos erros na citada orde, publicada no Diario Oficial de Galicia número 81, do xoves 27 de abril de 2017, cómpre efectuar as seguintes correccións:
No sumario, onde di: «ORDE do 11 de abril de 2017, conxunta da Consellería de Educación, Cultura e Ordenación Universitaria...», debe dicir: «ORDE do 11 de abril de 2017, conxunta da Consellería de Cultura, Educación e Ordenación Universitaria...».
Na páxina 19618, no terceiro parágrafo, onde di:
«A segunda acción proposta nesta convocatoria posibilita a continuación da formación dos doutores e doutoras que obtiveron unha axuda para a súa formación inicial na convocatoria do ano 2013 e que permaneceron no programa ata o 1 de abril de 2017, acadando unha avaliación positiva. O obxectivo é dar continuidade á súa carreira investigadora posibilitando un perfeccionamento na súa formación e o establecemento dunha liña de investigación propia que lles permita, nun futuro, consolidar a súa traxectoria».
Debe dicir:
«A segunda acción proposta nesta convocatoria posibilita a continuación da formación dos doutores e doutoras que obtiveron unha axuda para a súa formación inicial na convocatoria do ano 2013 e que permaneceron no programa ata o 31 de marzo de 2017, acadando unha avaliación positiva. O obxectivo é dar continuidade á súa carreira investigadora posibilitando un perfeccionamento na súa formación e o establecemento dunha liña de investigación propia que lles permita, nun futuro, consolidar a súa traxectoria».
Na páxina 19619, no terceiro parágrafo do artigo 1, onde di: «... que permaneceron nel ata o 1 de abril de 2017...», debe dicir: «... que permaneceron nel ata o 31 de marzo de 2017...».
Na páxina 19620, no parágrafo correspondente á modalidade B, onde di: «...que permaneceu nel ata o 1 de abril de 2017...», debe dicir: «... que permaneceu nel ata o 31 de marzo de 2017...».
Na páxina 19650, no artigo 1 do anexo II e na alínea b) do artigo 2 do mesmo anexo, onde di: «...ata o 1 de abril de 2017...», debe dicir: «...ata o 31 de marzo de 2017...».
Na páxina 19652, na alínea e) do artigo 4 do anexo II, onde di: «... que permaneceu nel ata o 1 de abril de 2017...», debe dicir: «... que permaneceu nel ata o 31 de marzo de 2017...».
ORDE do 20 de abril de 2017 pola que se resolve a integración da biblioteca pública municipal de Mondariz Xoán Xosé Pérez Labaca na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 05/05/2017

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia á biblioteca pública municipal de Mondariz Xoán Xosé Pérez Labaca.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 20 de abril de 2017
ORDE do 25 de abril de 2017 pola que se modifica a composición do Consello Social da Universidade da Coruña.
Consellería de Cultura, Educación e Ordenación Universitaria — III. Outras disposicións — 05/05/2017

Mediante a Orde do 22 de febreiro de 2017 (DOG do 10 de marzo), fíxose pública a composición do Consello Social da Universidade da Coruña.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e un membros.
A Lei 6/2013, no seu artigo 77.3, establece que a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades; un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
Con data do 24 de abril de 2017, o Consello Social da Universidade da Coruña comunica á Consellería de Cultura, Educación e Ordenación Universitaria o nomeamento de Jesús Basterrechea López como representante do Concello de Ferrol no Consello Social, en substitución, por renuncia, de Saínza Ruiz Ferreño. Xúntase declaración xurada de compatibilidade do novo membro do Consello Social.
O artigo 77.4 da Lei 6/2013, do 13 de xuño, establece que os acordos de designación de membros do consello social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería. A condición de membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
e produce efectos a partir desa data.
Por todo iso,
Artigo 1
Nomear a Jesús Basterrechea López representante do Concello de Ferrol no Consello Social da Universidade da Coruña, en substitución, por renuncia, de Saínza Ruiz Ferreño.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de abril de 2017
RESOLUCIÓN do 31 de marzo de 2017 pola que se lle dá publicidade a unha encomenda de xestión, para o ano 2017, á Empresa Pública de Servizos Agrarios Galegos, S.A. (Seaga), cofinanciada polo Fondo Europeo de Desenvolvemento Rexional, nunha porcentaxe máxima dun 80 % no marco do programa operativo Feder Galicia 2014-2020, eixe 06, prioridade de investimento 06.04, obxectivo específico 06.04.01.
Consellería de Medio Ambiente e Ordenación do Territorio — III. Outras disposicións — 05/05/2017

1. Resolución do 30 de marzo de 2017 pola que se lle encomenda ao medio propio Empresa Pública de Servizos Agrarios Gallegos, S.A. as obras de recuperación, restauración, adecuación e limpeza de puntos de vertedura incontrolada en diferentes concellos de Galicia, cofinanciada polo Fondo Europeo de Desenvolvemento Rexional nun máximo dun 80 % no marco do programa operativo Feder Galicia 2014-2020. Eixe 06, prioridade de investimento 06.04, obxectivo específico 06.04.01.
– Actividade. Execución das obras de recuperación, restauración, adecuación e limpeza de puntos de vertedura incontrolada en diferentes concellos de Galicia. Os traballos encomendados consisten en actuacións de clasificación dos residuos para a súa reciclaxe ou valorización no perfilado e acondicionamento dos residuos inertes e na revexetación mediante o estendido de terra vexetal e a sementeira con especies pratenses. Inclúese o levantamento GPS do punto de vertedura incontrolada, reportaxe fotográfica anterior e posterior á execución e a elaboración e redacción de informes.
– Natureza e alcance da xestión encomendada. Esta encomenda ten natureza intersubxectiva ao ter Seaga a consideración de medio instrumental da Administración, segundo o disposto no punto 2 do artigo 1 da instrución conxunta das consellerías de Economía e Facenda e do Medio Rural, sobre o réxime das encomendas á empresa pública de Servizos Agrarios Galegos, S.A., do 19 de marzo de 2007.
– Prazo de vixencia. Os traballos encomendados executaranse nun prazo máximo de 5 meses contados desde o día seguinte a que a Dirección Xeral de Calidade Ambiental e Cambio Climático, a través da persoa designada pola Dirección Xeral de Calidade Ambiental e Cambio Climático como coordinadora do encargo, da orde do comezo dos traballos.
– Modalidade de financiamento. Esta encomenda financiase nun 80 %, a través do Fondo Europeo de Desenvolvemento Rexional, no marco do programa operativo Feder Galicia 2014-2020. Eixe 06, prioridade de investimento 06.04, obxectivo específico 06.04.01.
Santiago de Compostela, 31 de marzo de 2017
RESOLUCIÓN do 11 de abril de 2017 pola que se publica o plan de estudos de máster universitario en Didácticas Específicas pola Universidade da Coruña.
Universidade da Coruña — III. Outras disposicións — 04/05/2017

Logo de obter a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros do 25 de setembro de 2015 (publicado no BOE do 21 de outubro de 2015 por Resolución da Secretaría Xeral de Universidades do 2 de outubro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
resolve
publicar o plan de estudos conducente á obtención do título de máster universitario en Didácticas Específicas pola Universidade da Coruña, que se estrutura segundo consta no anexo.
A Coruña, 11 de abril de 2017
EXTRACTO da Orde do 24 de abril de 2017 pola que se convocan os premios extraordinarios de bacharelato correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 04/05/2017

BDNS (Identif.) 344583.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizase os estudos de bacharelato no curso 2016/17 nun centro docente da Comunidade Autónoma de Galicia, na modalidade presencial ou na modalidade a distancia, que fose proposto para o título na convocatoria ordinaria do dito curso e obtivese unha nota media do bacharelato igual ou superior a 8,75.
Segundo.
Obxecto
Convocar na Comunidade Autónoma de Galicia os premios extraordinarios de bacharelato (procedemento ED311A) para o alumnado que finalizase os estudos de bacharelato no curso 2016/17 nun centro docente da Comunidade Autónoma de Galicia e cumpra os requisitos establecidos nesta orde.
Terceiro.
Bases reguladoras
Orde EDU/2058/2010, do 13 de xullo (BOE do 29 de xullo), pola que se regulan os premios nacionais de bacharelato establecidos mediante Lei orgánica 2/2006, do 3 de maio, de educación.
Cuarto.
Importe
Vinte premios extraordinarios cunha dotación global de 20.000 euros. Cada premio estará dotado con 1.000 euros.
Quinto.
Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no
Diario Oficial de Galicia
.
Santiago de Compostela, 24 de abril de 2017
RESOLUCIÓN do 24 de abril de 2017, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/05/2017

O 20 de marzo de 2017 publicouse no Diario Oficial de Galicia a Resolución do 7 de marzo de 2017 pola que se regulan as axudas a empresas que realicen publicacións periódicas escritas integramente en galego e se realiza a súa convocatoria para o ano 2017.
O artigo 2 desta resolución establece a contía inicial dos créditos destinados a financiar estas axudas con cargo a aplicación orzamentaria 04.20.151A.470.0, sen prexuízo de posteriores modificacións orzamentarias.
A data actual e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo a aplicación orzamentaria 04.20.151A.470.0.
Polo exposto e en uso das facultades que teño atribuídas,
Artigo único
Primeiro. Ampliar o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.20.151A.470.0. O importe total destinado ao financiamento destas axudas é de 201.341,00 euros.
Segundo. A presente modificación non afecta o prazo establecido na referida resolución para a presentación de solicitudes.
Terceiro. Contra esta resolución poderá interpoñerse con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
.
Alternativamente, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación no
Diario Oficial de Galicia
.
Disposición derradeira única
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de abril de 2017
EXTRACTO da Resolución do 23 de maio de 2017 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2017.
Axencia Galega de Innovación — III. Outras disposicións — 07/06/2017

BDNS (Identif.): 348976.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans):
Primeiro. Beneficiarios
Poderán ser beneficiarios das axudas os centros de innovación e tecnoloxía da Comunidade Autónoma de Galicia que teñan a consideración de consolidados.
Terán a consideración de centros tecnolóxicos consolidados aqueles que figuren inscritos (ou teñan resolución de recoñecemento como centro tecnolóxico ou centro de apoio á innovación tecnolóxica de ámbito estatal) no rexistro regulado no Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal, e se crea o rexistro de tales centros.
Segundo. Finalidade
Esta resolución ten por obxecto aprobar as bases polas que se rexerá a concesión das subvencións da Axencia Galega de Innovación dirixidas aos centros tecnolóxicos consolidados de Galicia para financiar gastos estruturais e de funcionamento, co fin de incentivar a transferencia de resultados da investigación, do coñecemento e das capacidades tecnolóxicas ao mercado. Así mesmo, por medio desta resolución convócanse estas axudas para o ano 2017 en réxime de publicidade, obxectividade e concorrencia non competitiva (código de procedemento IN845A).
Terceiro. Bases reguladoras
Publícanse conxuntamente coa convocatoria.
Cuarto. Importe
Importe total da convocatoria: 1.872.000 euros.
O importe das axudas determínase en función da valoración dunha serie de indicadores que miden, de forma obxectiva, a perspectiva financeira, de resultados e de igualdade dos centros tecnolóxicos (indicadores que figuran no anexo II da convocatoria).
Quinto. Prazo de presentación de solicitudes
Un mes contado a partir do día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 23 de maio de 2017
EXTRACTO da Orde do 23 de maio de 2017 pola que se convocan os premios extraordinarios de educación secundaria obrigatoria ao rendemento académico correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 07/06/2017

BDNS (Identif.): 349590.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que cursase durante o ano académico 2016/17 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, estar proposto polo equipo docente para a expedición do título de graduado en educación secundaria e ter obtido no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo.
Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (procedemento ED311D) correspondentes ao curso 2016/17. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro.
Bases reguladoras
Orde EDU/1611/2015, do 29 de xullo (BOE do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto.
Importe
Vinte premios extraordinarios cunha dotación global de 15.000 €. Cada premio estará dotado con 750 €.
Quinto.
Prazo de presentación de solicitudes
O prazo de presentación de solicitudes será dun mes; comezará o día 8 de xuño de 2017 e rematará o día 7 de xullo de 2017.
Santiago de Compostela, 23 de maio de 2017
CORRECCIÓN DE ERROS. Orde do 10 de maio de 2017 pola que se establecen as bases reguladoras do Programa de fomento e consolidación do emprego nas pequenas empresas de nova creación e se procede á súa convocatoria para o ano 2017 (código de procedemento TR807I).
Consellería de Economía, Emprego e Industria — III. Outras disposicións — 07/06/2017

Advertidos erros na citada orde, publicada no Diario Oficial de Galicia número 97, do martes 23 de maio de 2017, procédese a efectuar as seguintes correccións:
Na páxina 24888, no artigo 26.3, onde di: «No caso de incumprimento, salvo que se acrediten causas alleas á vontade do beneficiario, respecto da obriga establecida no artigo 22, punto 1, letra a), de manter a actividade empresarial durante polo menos dous anos», debe dicir: «No caso de incumprimento, salvo que se acrediten causas alleas á vontade do beneficiario, respecto da obriga establecida no artigo 24, punto 1, letra a), de manter a actividade empresarial durante polo menos dous anos».
RESOLUCIÓN do 30 de maio de 2017, da Secretaría Xeral Técnica da Consellería de Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2017.
Consellería de Cultura, Educación e Ordenación Universitaria — III. Outras disposicións — 07/06/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2017, que se incorpora como anexo a esta resolución.
Santiago de Compostela, 30 de maio de 2017
ORDE do 1 de xuño de 2017 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 12/06/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UGT Galicia,
DISPOÑO:
O nomeamento de Rodrigo Patiño Gago como vogal no Consello de Administración da Autoridade Portuaria de Ferrol-San Cibrao en representación das organizacións sindicais.
Santiago de Compostela, 1 de xuño de 2017
ORDE do 1 de xuño de 2017 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 12/06/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UGT Galicia,
DISPOÑO:
O cesamento de José Luis Figueroa Núñez como vogal no Consello de Administración da Autoridade Portuaria de Ferrol-San Cibrao en representación das organizacións sindicais, agradecéndolle os servizos prestados.
Santiago de Compostela, 1 de xuño de 2017
DECRETO 55/2017, do 9 de xuño, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 12/06/2017

Con motivo da ausencia do presidente da Xunta de Galicia, por mor dunha viaxe á República Popular China, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 148/2016, do 13 de novembro,
Artigo único. Durante a ausencia do presidente da Xunta de Galicia, con motivo da súa viaxe á República Popular China, encárgaselle o despacho de asuntos da Presidencia, desde o día 12 de xuño ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, nove de xuño de dous mil dezasete
DECRETO 54/2017, do 8 de xuño, polo que se nomea presidenta do Consello Galego de Relacións Laborais a Verónica Martínez Barbero.
Presidencia da Xunta de Galicia — II. Autoridades e persoal — 09/06/2017

En virtude do establecido no artigo 9 da Lei 5/2008, do 23 de maio, pola que se regula o Consello Galego de Relacións Laborais, e no artigo 13 do seu Regulamento de réxime interno de organización e funcionamento, publicado no DOG número 221, do 13 de novembro de 2008, e de conformidade coa proposta formulada polo conselleiro de Economía, Emprego e Industria, logo da súa aprobación por cada unha das dúas representacións que integran o Pleno do Consello Galego de Relacións Laborais reunido para o efecto,
Artigo único. Nomear presidenta do Consello Galego de Relacións Laborais a Verónica Martínez Barbero.
Santiago de Compostela, 8 de xuño de 2017